Source: https://www.riigiteataja.ee/redaktsioonide_vordlus.html?grupiId=1024509&vasakAktId=401042020004
Timestamp: 2020-08-14 09:11:44+00:00
Document Index: 4271980

Matched Legal Cases: ['§ 6', '§ 22', '§ 28', '§ 23', '§ 4', '§ 4', '§ 2', '§ 2']

Viljandi linna huvikoolide õppetasu maksmise ja õppetasu soodustuse andmise kord – Riigi Teataja
Viljandi linna huvikoolide õppetasu maksmise ja õppetasu soodustuse andmise kord
Jõustumine: 08.06.202004.04.202012.03.201903.03.201813.06.2014
RT IV, 01.04.2020, 4
Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 5, Eesti Vabariigi põhiseaduse § 28 ja huvikooli seaduse § 23 lõike 1 alusel.
Määrusega sätestatakse Viljandi linna munitsipaalhuvikoolis lapsevanema, eestkostja või hooldaja (edaspidi vanem) poolt makstava õppetasu maksmise ja soodustuse andmise kord.
(1) Huvikoolina käsitletakse käesoleva korra mõistes Viljandi Huvikooli, Viljandi Kunstikooli, Viljandi Muusikakooli ja Viljandi Spordikooli.
(2) Õppur käesoleva korra tähenduses on huvikooli nimekirja kantud õpilane.
(3) Õppuri elukohana käesoleva korra tähenduses käsitletakse tema Eesti rahvastikuregistri järgset elukohta.
(4) Õppetasu käesoleva korra tähenduses on huvikoolide õppekulude osaline katmine vanema poolt Viljandi Linnavalitsuse (edaspidi linnavalitsus) määratud suuruses.
(5) Käesoleva korra § 4 lõike 3 mõistes käsitletakse huvikoolina lisaks erahuvikoole, millel on koolitusluba ning mille õppurite andmed on kantud Eesti Hariduse Infosüsteemi (EHIS).
[RT IV, 28.02.2018, 88 - jõust. 03.03.2018, kehtib tagasiulatuvalt alates 01.01.2019 kuni 31.12.2019.]
(1) Vanem kinnitab õppetasu maksmise kohustust huvikooli sisseastumisavaldust allkirjastades.
(2) Õppetasu makstakse vanema poolt linnavalitsuse väljastatud arve alusel arvel näidatud tähtajaks.
(3) Õppuri mistahes põhjusel huvikoolist väljaarvamisel väljaarvamise hetkeks tasumata jäänud õppetasu nõutakse sisse õigusaktides sätestatud korras.
§ 4. Õppetasu maksmise soodustus
(1) Õppetasu soodustus 50% kehtib õppurile, kes on tervislikel põhjustel õppetööst puudunud rohkem kui 4 nädalat (28 kalendripäeva ja enam) ning see kinnitatakse huvikooli direktori käskkirjaga. Õppuri puuduma jäämisest tervislikel põhjustel on vanem kohustatud teavitama huvikooli kirjalikku taasesitamist võimaldavas vormis.
(2) Õppetasu soodustus 100% kehtib Viljandi Spordikooli taotluse alusel Audentese Spordigümnaasiumi õppurile, kes on kantud Viljandi Spordikooli nimekirja.
(3) Õppetasu soodustus 100% kehtib õppurile, kes vastab vähemalt ühele järgmistest tingimustest:
1) on perest, mille netosissetulek ühe pereliikme kohta on väiksem kui 75% kehtivast töötasu alammäärast kuus;
2) on toimetulekutoetust saavast perest, toimetulekutoetuse saamisele järgneval kuul;
3) on perest, kus huvikoolis õpib 3 õppurit;
4) on perest, kus kasvab 4 või enam alla 19-aastast last.
(4) Käesoleva paragrahvi lõikes 3 kehtestatud õppetasu maksmise soodustust on õigus taotleda vanemal, kelle elukoha aadress on Eesti rahvastikuregistri andmetel Viljandi linn ning tema elukoha aadress ühtib lapse elukoha aadressiga.
(5) Käesoleva paragrahvi lõike 3 punktides 1, 3 ja 4 nimetatud õppuri vanem võib taotleda õppetasu maksmise soodustust ühe huvikooli ringi kohta
(6) Soodustuse taotlemise korra kehtestab Viljandi Linnavalitsus.
(11) Lapsevanem ei pea tasuma õppetasu juhul, kui Eesti Vabariigis on kehtestatud eriolukord ja laps eriolukorra ajal huvikoolis ei käi.
[RT IV, 01.04.2020, 2 - jõust. 04.04.2020, rakendatakse alates 16.03.2020]
(3) Käesoleva korra § 2 lõige 5 kehtib tagasiulatuvalt alates 01.01.2019 kuni 31.12.2019.
[RT IV, 09.03.2019, 9 - jõust. 12.03.2019]
RT IV, 05.06.2020, 73
[RT IV, 05.06.2020, 24 - jõust. 08.06.2020, kehtib tagasiulatuvalt alates 01.01.2020 kuni 31.12.2020.]
(3) Käesoleva korra § 2 lõige 5 kehtib tagasiulatuvalt alates 01.01.2020 kuni 31.12.2020.
[RT IV, 05.06.2020, 24 - jõust. 08.06.2020]